THIP คว้ารางวัลออกแบบดีเด่น เวที “G-Mark 2021” ประเทศญี่ปุ่น
THIP รับรางวัลการออกแบบดีเด่น เวที G-Mark 2021 หรือ GOOD DESIGN AWARD 2021 ประเทศญี่ปุ่น
THIP รับรางวัลการออกแบบดีเด่น เวที G-Mark 2021 หรือ GOOD DESIGN AWARD 2021 ประเทศญี่ปุ่น
29 พ.ย. 2564

นายธรรศพงศ์ ฐิติหิรัญเมธี ผู้อำนวยการสายงานการจัดการนวัตกรรมและการออกแบบ บริษัท ทานตะวันอุตสาหกรรมจำกัด (มหาชน) หรือ THIP ผู้ผลิตและจำหน่ายบรรจุภัณฑ์คุณภาพระดับสากล กล่าวว่า ถือเป็นเรื่องน่าภูมิใจที่ได้รางวัลการันตีความสำเร็จด้านผลงานนวัตกรรมในเวทีประกวดระดับสากล “G-Mark 2021” หรือ “GOOD DESIGN AWARD 2021” ซึ่งเป็นรางวัลด้านการออกแบบที่ได้รับการยอมรับในระดับสากล จัดโดยสถาบันส่งเสริมการออกแบบแห่งประเทศญี่ปุ่น หรือ Japan Institute of Design Promotion (JDP)
โดยผลิตภัณฑ์ SUNMUM SMART BAG WITH SUNFAMILY APPLICATION ได้รับรางวัลการออกแบบดีเด่น G-Mark 2021 ในกลุ่ม Application,  Software for the general public ตอกย้ำงานออกแบบที่โดดเด่นและมีคุณภาพ  ที่มิได้วัดผลในกรอบของงานดีไซน์ แต่ยังคำนึงถึงด้านการใช้งาน และนวัตกรรมของผลิตภัณฑ์อีกด้วย เป็นการยกระดับงานออกแบบของผู้ประกอบการไทยให้ได้รับการยอมรับทั่วโลก
“ต้องขอบคุณทีมงานทุกส่วนที่ร่วมระดมความคิดพัฒนาผลิตภัณฑ์ของบริษัท จากในปี 2547 ที่เราเริ่มผลิตและจำหน่ายถุงเก็บน้ำนมแม่ บริษัทได้มีการพัฒนามาโดยตลอด จนกลายมาเป็นถุงเก็บน้ำนมแม่ SUNMUM ในปี 2557 และได้รับรางวัล ASEAN Plastics Awards 2014 ในปีนั้นด้วยนวัตกรรม Triple Zipper กันซึม จนถึงปัจจุบันเรายังคงพัฒนาอย่างต่อเนื่องด้วยนวัตกรรม เพื่อให้สามารถตอบโจทย์ และแก้ปัญหาการใช้งานให้กับคุณแม่ในทุกมิติ 
ด้วยการพัฒนาถุงเก็บน้ำนมแม่ SUNMUM SMART BAG ให้ใช้งานร่วมกับ SUNFAMILY APPLICATION อำนวยความสะดวกให้คุณแม่ยุคใหม่เลี้ยงลูกได้ง่ายมากขึ้น ไม่ว่าจะเป็นการรวบรวมสต๊อก แจ้งเตือน ค้นหา หรือแม้แต่กระทั่งเป็นตัวช่วยในการเลี้ยงดูลูกน้อยจากถุงซิปเก็บน้ำนมซึ่งสามารถทำได้ง่ายดายผ่านสมาร์ทโฟน เพียงสแกน QR Code บนถุงผ่าน SUNFAMILY APPLICATION ที่ถูกออกแบบมาเฉพาะ SUNMUM SMART BAG  ถือว่าเป็นผู้ช่วยสุดสมาร์ทสำหรับคุณแม่ยุคดิจิทัล ในการบริหารจัดการสต็อกน้ำนมให้มีประสิทธิภาพบนสมาร์ทโฟนรายแรกในประเทศไทย” นายธรรศพงศ์ กล่าว
โดยก่อนหน้าบริษัทฯได้รับรางวัล Design Excellence Award 2021 (DEmark 2021) ซึ่งจัดโดยกระทรวงพาณิชย์ เป็นรางวัลด้านการออกแบบที่ได้รับมาตรฐานการยอมรับในระดับสากล โดยบริษัทฯ ได้รับรางวัลจากผลิตภัณฑ์  SUNMUM SMART BAG WITH SUNFAMILY APPLICATION ในหมวดสินค้าอุตสาหกรรมและดิจิทัล (Home Appliances/Digital Equipment and  Facilities / IOT / ETC.) ซึ่งการได้รับรางวัล G-Mark 2021 และรางวัล DEmark 2021 ในครั้งนี้ ถือเป็นผลงานการันตีคุณภาพด้านการออกแบบสินค้าของบริษัทฯ ที่แสดงถึงการออกแบบพัฒนาที่ไม่ได้คำนึงถึงความสวยงาม (Aesthesic) และประโยชน์ใช้สอย (Funtion) เท่านั้น แต่ยังออกแบบพัฒนาเพื่อตอบโจทย์และแก้ปัญหา (Solution) ที่ผู้บริโภคประสบอยู่ เชื่อว่าจะเพิ่มศักยภาพการแข่งขันให้กับแบรนด์ SUNMUM ในอนาคตอีกด้วย